钦定古今图书集成/理学汇编/学行典/第094卷 > 薛瑄读书录 > 《体认》
## 钦定古今图书集成/理学汇编/学行典/第094卷 > 薛瑄读书录 > 《体认》

读书当著实体认，如读《中庸》首章“天命之谓性”，便当
求天命之性的在何处；读《大学》首章“明德新民，止于
至善”，便当求三者的为何事。如此，则道理跃如，皆在
心目之闲，自不为文字言语所缠绕矣。读书之久，
见得书上之理与自家身上之理一一契合，方始有
得处。读书体贴到自己身心上方有味，皆实理也，
圣贤岂欺我哉？实理皆在乎万物万事之闲，圣贤
之书，不过摸写其理耳。读书而不知实理之所在，徒
滞于言辞之末，夫何益之！有人读书，果能于圣人
之言，句句皆体之身心而力行之，即是颜子，亦足以
发之意。读书，记得一句，便寻一句之理，务要见得
下落，方有益。先儒谓“读书只怕寻思近，看得寻思”二

落，则知一言一语皆是实理，而非空言矣。